ระเบียบกระทรวงศึกษาธิการระเบียบกระทรวงศึกษาธิการว่าด้วยเครื่องแบบนักเรียนพ.ศ.๒๕๕๑ อาศัยอำนาจตามความในมาตรา ๕ และมาตรา ๖แห่งพระราชบัญญัติเครื่องแบบนักเรียน พ.ศ. ๒๕๕๑ รัฐมนตรีว่าการกระทรวงศึกษาธิการจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงศึกษาธิการว่าด้วยเครื่องแบบนักเรียนพ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิก(๑)ระเบียบกระทรวงศึกษาธิการว่าด้วยเครื่องแบบนักเรียนและนักศึกษา พ.ศ. ๒๕๒๗(๒) ระเบียบกระทรวงศึกษาธิการว่าด้วยเครื่องแบบนักเรียนและนักศึกษา(ฉบับที่ ๒) พ.ศ. ๒๕๔๐(๓)ระเบียบกระทรวงศึกษาธิการว่าด้วยเครื่องแบบนักเรียนและนักศึกษา (ฉบับที่ ๓) พ.ศ.๒๕๔๒(๔)ระเบียบกระทรวงศึกษาธิการว่าด้วยเครื่องแบบนักเรียนและนักศึกษา (ฉบับที่ ๔) พ.ศ.๒๕๔๖บรรดาระเบียบ ข้อบังคับ หรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ระเบียบนี้ให้ใช้บังคับแก่นักเรียนผู้ซึ่งศึกษาในสถานศึกษาขั้นพื้นฐานและสถานศึกษาระดับอุดมศึกษาต่ำกว่าปริญญาตามกฎหมายว่าด้วยการศึกษาแห่งชาติเว้นแต่สถานศึกษานั้นจะมีกฎหมายกำหนดเรื่องการแต่งกายไว้เป็นการเฉพาะแล้วข้อ ๕ลักษณะของเครื่องแบบนักเรียนแบ่งตามระดับและประเภทการศึกษาดังนี้(๑) เครื่องแบบนักเรียนระดับก่อนประถมศึกษา(๒) เครื่องแบบนักเรียนระดับประถมศึกษา(๓) เครื่องแบบนักเรียนระดับมัธยมศึกษาตอนต้น(๔) เครื่องแบบนักเรียนระดับมัธยมศึกษาตอนปลายประเภทสามัญศึกษา(๕)เครื่องแบบนักเรียนระดับมัธยมศึกษาตอนปลายประเภทอาชีพและระดับอุดมศึกษาระดับต่ำกว่าปริญญา(๖)เครื่องแบบนักเรียนสำหรับสถานศึกษาเอกชนสอนศาสนาอิสลาม(๗)เครื่องแบบนักเรียนซึ่งนับถือศาสนาอิสลามในสถานศึกษาอื่นนอกจากสถานศึกษาเอกชนสอนศาสนาอิสลามข้อ ๖เครื่องแบบนักเรียนระดับก่อนประถมศึกษานักเรียนชาย(๑) เสื้อ ผ้าสีขาว แบบคอเชิ้ต หรือคอปกกลมแขนสั้น(๒) เครื่องหมายใช้ชื่ออักษรย่อของสถานศึกษาปักที่อกเสื้อเบื้องขวา บนเนื้อผ้าด้วยด้ายหรือไหมโดยสถานศึกษารัฐใช้สีน้ำเงิน สถานศึกษาเอกชนใช้สีแดง(๓) กางเกง ผ้าสีดำ สีน้ำเงิน สีกรมท่าหรือสีแดงขาสั้น(๔) รองเท้า หนังหรือผ้าใบสีดำแบบหุ้มส้นหุ้มปลายเท้า ชนิดผูกหรือมีสายรัดหลังเท้า(๕) ถุงเท้า สั้น สีขาวนักเรียนหญิง(๑) เสื้อ ผ้าสีขาว แบบคอเชิ้ต หรือคอปกกลม แขนสั้น(๒) เครื่องหมายใช้ชื่ออักษรย่อของสถานศึกษาปักที่อกเสื้อเบื้องขวา บนเนื้อผ้าด้วยด้ายหรือไหมโดยสถานศึกษารัฐบาลใช้สีน้ำเงิน สถานศึกษาเอกชนใช้สีแดง(๓) กระโปรง ผ้าสีดำ สีน้ำเงิน สีกรมท่าหรือสีแดงแบบจีบรูดรอบตัว หรือยาวเพียงใต้เข่า แบบจีบทบรอบเอว หรือพับเป็นจีบข้างละสามจีบทั้งด้านหน้าและด้านหลังเมื่อสวมแล้วชายกระโปรงคลุมเข่า(๔) รองเท้า หนังหรือผ้าใบสีดำแบบหุ้มส้นหุ้มปลายเท้า ชนิดผูก หรือมีสายรัดหลังเท้า(๕) ถุงเท้า สั้น สีขาวข้อ ๗เครื่องแบบนักเรียนระดับประถมศึกษานักเรียนชาย(๑) เสื้อ ผ้าสีขาว แบบคอเชิ้ต เชิ้ตโปโลหรือคอปกกลม แขนสั้น(๒) เครื่องหมายใช้ชื่ออักษรย่อของสถานศึกษาปักที่อกเสื้อเบื้องขวาบนเนื้อผ้าด้วยด้ายหรือไหมโดยสถานศึกษารัฐใช้สีน้ำเงิน สถานศึกษาเอกชนใช้สีแดง(๓) กางเกง ผ้าสีดำ สีน้ำเงิน สีกรมท่า หรือสีกากีแบบสุภาพ ขาสั้น(๔) เข็มขัด หนัง สีดำหรือสีน้ำตาลหัวเข็มขัดเป็นโลหะรูปสี่เหลี่ยมผืนผ้าชนิดหัวกลัดนักเรียนที่เป็นลูกเสือจะใช้เข็มขัดลูกเสือแทนก็ได้(๕) รองเท้า หนังหรือผ้าใบ สีดำหรือสีน้ำตาลแบบหุ้มส้นชนิดผูก(๖) ถุงเท้า สั้น สีขาวหรือสีน้ำตาลนักเรียนหญิง(๑) เสื้อ ผ้าสีขาว แบบคอเชิ้ต คอบัวหรือคอปกกลาสีผูกด้วยผ้าผูกคอชายสามเหลี่ยมเงื่อนกลาสี สีดำหรือสีกรมท่า แขนสั้น(๒) เครื่องหมายใช้ชื่ออักษรย่อของสถานศึกษาปักที่อกเสื้อเบื้องขวา บนเนื้อผ้าด้วยด้ายหรือไหมโดยสถานศึกษารัฐใช้สีน้ำเงิน สถานศึกษาเอกชนใช้สีแดง(๓) กระโปรง ผ้าสีดำหรือสีกรมท่าแบบจีบรูดรอบตัวหรือจีบทบรอบเอวหรือพับเป็นจีบข้างละสามจีบทั้งด้านหน้าและด้านหลังเมื่อสวมแล้วชายกระโปรงคลุมเข่า(๔) รองเท้า หนังหรือผ้าใบสีดำแบบหุ้มส้นหุ้มปลายเท้า มีสายรัดหลังเท้า(๕) ถุงเท้า สั้น สีขาวข้อ ๘เครื่องแบบนักเรียนระดับมัธยมศึกษาตอนต้นนักเรียนชาย(๑) เสื้อ ผ้าสีขาว แบบคอเชิ้ต แขนสั้น(๒) เครื่องหมายใช้ชื่ออักษรย่อของสถานศึกษาปักที่อกเสื้อเบื้องขวา บนเนื้อผ้าด้วยด้ายหรือไหมโดยสถานศึกษารัฐใช้สีน้ำเงิน สถานศึกษาเอกชนใช้สีแดง(๓) กางเกง ผ้าสีดำ สีน้ำเงิน สีกรมท่าหรือสีกากีแบบสุภาพ ขาสั้น(๔) เข็มขัด หนัง สีดำหรือสีน้ำตาลหัวเข็มขัดเป็นโลหะรูปสี่เหลี่ยมผืนผ้าชนิดหัวกลัดนักเรียนที่เป็นลูกเสือจะใช้เข็มขัดลูกเสือแทนก็ได้(๕) รองเท้า หนังหรือผ้าใบ สีดำหรือสีน้ำตาลแบบหุ้มส้นชนิดผูก(๖) ถุงเท้า สั้น สีขาวหรือสีน้ำตาลนักเรียนหญิง(๑) เสื้อ ผ้าสีขาวแบบคอปกกลาสีผูกด้วยผ้าผูกคอชายสามเหลี่ยมเงื่อนกลาสีสีดำหรือสีกรมท่า แขนสั้น(๒) เครื่องหมายใช้ชื่ออักษรย่อของสถานศึกษาปักที่อกเสื้อเบื้องขวา บนเนื้อผ้าด้วยด้ายหรือไหมโดยสถานศึกษารัฐใช้สีน้ำเงิน สถานศึกษาเอกชนใช้สีแดง(๓) กระโปรง ผ้าสีดำหรือสีกรมท่า แบบสุภาพพับเป็นจีบข้างละสามจีบทั้งด้านหน้าและด้านหลัง เมื่อสวมแล้วชายกระโปรงคลุมเข่า(๔) รองเท้า หนังหรือผ้าใบสีดำแบบหุ้มส้นหุ้มปลายเท้า มีสายรัดหลังเท้า(๕) ถุงเท้า สั้น สีขาวข้อ ๙เครื่องแบบนักเรียนระดับมัธยมศึกษาตอนปลายประเภทสามัญศึกษานักเรียนชาย(๑) เสื้อ ผ้าสีขาว แบบคอเชิ้ต แขนสั้น(๒) เครื่องหมายใช้ชื่ออักษรย่อของสถานศึกษาปักที่อกเสื้อเบื้องขวา บนเนื้อผ้าด้วยด้ายหรือไหมโดยสถานศึกษารัฐใช้สีน้ำเงิน สถานศึกษาเอกชนใช้สีแดง(๓) กางเกง ผ้าสีดำ สีน้ำเงิน สีกรมท่าหรือสีกากีแบบสุภาพ ขาสั้น(๔) เข็มขัด หนังสีดำ หรือสีน้ำตาลหัวเข็มขัดเป็นโลหะรูปสี่เหลี่ยมผืนผ้าชนิดหัวกลัด(๕) รองเท้า หนังหรือผ้าใบ สีดำหรือสีน้ำตาลแบบหุ้มส้นชนิดผูก(๖) ถุงเท้า สั้น สีขาวหรือสีน้ำตาลนักเรียนหญิง(๑) เสื้อ ผ้าสีขาว แบบคอเชิ้ต แขนสั้น(๒) เครื่องหมาย ใช้ชื่ออักษรย่อของสถานศึกษาปักที่อกเสื้อเบื้องขวาบนเนื้อผ้าด้วยด้ายหรือไหมโดยสถานศึกษารัฐใช้สีน้ำเงิน สถานศึกษาเอกชนใช้สีแดง(๓) กระโปรง ผ้าสีดำหรือสีกรมท่า แบบสุภาพพับเป็นจีบข้างละสามจีบทั้งด้านหน้าและด้านหลัง เมื่อสวมแล้วชายกระโปรงคลุมเข่า(๔) เข็มขัด หนังหรือผ้า สีดำ หัวเข็มขัดรูปสี่เหลี่ยมผืนผ้าชนิดหัวกลัด หุ้มด้วยหนังหรือผ้าสีเดียวกับเข็มขัด(๕) รองเท้า หนังหรือผ้าใบสีดำแบบหุ้มส้นหุ้มปลายเท้า มีสายรัดหลังเท้า(๖) ถุงเท้า สั้น สีขาวข้อ ๑๐เครื่องแบบนักเรียนระดับมัธยมศึกษาตอนปลายประเภทอาชีพและระดับอุดมศึกษาระดับต่ำกว่าปริญญานักเรียนชาย(๑) เสื้อ ผ้าสีขาว แบบคอเชิ้ตผูกเนคไทแขนสั้นหรือแขนยาว(๒) เครื่องหมายติดเข็มเครื่องหมายของสถานศึกษาที่อกเสื้อเบื้องขวา(๓) กางเกง ผ้าสีดำหรือสีกรมท่า แบบสุภาพ ขายาว(๔) เข็มขัด หนังสีดำหัวเข็มขัดเป็นโลหะตราของสถานศึกษา(๕) รองเท้า หนังหรือผ้าใบสีดำ แบบหุ้มส้น ชนิดผูก(๖) ถุงเท้า สั้น สีดำนักเรียนหญิง(๑) เสื้อ ผ้าสีขาว แบบคอเชิ้ต แขนสั้นหรือแขนยาว(๒) เครื่องหมายติดเข็มเครื่องหมายของสถานศึกษาที่อกเสื้อเบื้องขวา(๓) กระโปรง ผ้าสีดำหรือสีกรมท่า แบบสุภาพเมื่อสวมแล้วชายกระโปรงคลุมเข่า(๔) เข็มขัด หนังสีดำหัวเข็มขัดเป็นโลหะตราของสถานศึกษา(๕) รองเท้า หนังหรือผ้าใบสีดำแบบหุ้มส้นหุ้มปลายเท้า มีส้นสูง ไม่เกิน ๒ นิ้วข้อ ๑๑เครื่องแบบนักเรียนสำหรับสถานศึกษาเอกชนสอนศาสนาอิสลามนักเรียนชาย(๑) เสื้อ ผ้าสีขาว แบบคอเชิ้ต แขนสั้น หรือแขนยาว(๒) เครื่องหมายใช้ชื่ออักษรย่อของสถานศึกษาปักที่อกเสื้อเบื้องขวาบนเนื้อผ้าด้วยด้ายหรือไหมสีแดง(๓) หมวก ใช้หมวกสีขาว (กะปิเยาะห์) หรือหมวกสีดำ(ซอเกาะห์) ในโอกาสอันสมควร(๔) กางเกง ผ้าสีดำ สีน้ำเงินหรือสีกรมท่าแบบสุภาพ ขายาว(๕) เข็มขัด หนังสีดำ หัวเข็มขัดเป็นโลหะชนิดหัวกลัดหรือหัวเข็มขัดเป็นตราของสถานศึกษา(๖) รองเท้า หนังหรือผ้าใบสีดำ แบบหุ้มส้น(๗) ถุงเท้า สั้น สีดำนักเรียนหญิง(๑) เสื้อ กุรงสีพื้น ไม่มีลวดลาย แบบคอกลมไม่มีปก(๒) เครื่องหมายใช้ชื่ออักษรย่อของสถานศึกษาปักที่อกเสื้อเบื้องขวาและที่ผ้าคลุมศีรษะบนเนื้อผ้าด้วยด้ายหรือไหมสีแดง(๓) ผ้าคลุมศีรษะ ผ้าสีพื้นไม่มีลวดลายลักษณะเย็บเป็นถุง หรือตัดเย็บในลักษณะอื่นซึ่งต้องคลุมศีรษะทั้งหมด เว้นใบหน้าชายผ้าคลุมศีรษะคลุมไหล่(๔) กระโปรงหรือโสร่งกระโปรง ผ้าสีพื้นไม่มีลวดลาย แบบทรงปลายบานไม่มีจีบหรือมีจีบหรือเกล็ดความยาว เมื่อสวมแล้วชายกระโปรงคลุมข้อเท้าโสร่งมีลักษณะเช่นเดียวกับผ้าถุงหรือผ้าโสร่งทั่วไปเป็นผ้าสีพื้นไม่มีลวดลายขนาดกว้างพอเหมาะ ไม่ผ่าข้างหรือรัดรูปเมื่อสวมแล้วชายผ้าโสร่งคลุมข้อเท้า(๕) รองเท้า หนังหรือผ้าใบสีขาว แบบหุ้มส้นหุ้มปลายเท้า(๖) ถุงเท้า สั้น สีขาวข้อ ๑๒เครื่องแบบนักเรียนซึ่งนับถือศาสนาอิสลามในสถานศึกษาอื่นนอกจากสถานศึกษาเอกชนสอนศาสนาอิสลามนักเรียนชาย(๑) เสื้อ ผ้าสีขาว แบบคอเชิ้ต แขนสั้น(๒) เครื่องหมาย ใช้อักษรย่อสัญลักษณ์หรือเข็มเครื่องหมายของสถานศึกษาตามที่สถานศึกษากำหนดปักหรือติดที่อกเสื้อเบื้องขวา(๓) กางเกงใช้ผ้าสีเดียวกันกับสีผ้าของกางเกงนักเรียนทั่วไปที่ใช้ในสถานศึกษานั้นขายาวระดับตาตุ่มปลายขาพับเข้าด้านใน(๔) เข็มขัด หนังสีดำหรือสีน้ำตาลหัวเข็มขัดเป็นโลหะรูปสี่เหลี่ยมผืนผ้าชนิดหัวกลัด สำหรับผู้ที่เป็นลูกเสือจะใช้เข็มขัดลูกเสือแทนก็ได้หรือหัวเข็มขัดเป็นตราของสถานศึกษา(๕) รองเท้า หนังหรือผ้าใบสีดำหรือสีน้ำตาลแบบหุ้มส้นชนิดผูก(๖) ถุงเท้า สั้นสีขาว สีน้ำตาล หรือสีดำนักเรียนหญิง(๑) เสื้อ ผ้าสีขาวคอปกบัว ผ่าด้านหน้าตลอด แขนยาวปลายแขนจีบรูดมีสาบกว้างไม่เกิน ๕ เซนติเมตร ตัวเสื้อยาวคลุมสะโพก ไม่รัดรูป(๒) เครื่องหมาย ใช้อักษรย่อสัญลักษณ์หรือเข็มเครื่องหมายของสถานศึกษาตามที่สถานศึกษากำหนดปักหรือติดที่อกเสื้อเบื้องขวาและที่ผ้าคลุมศีรษะ(๓) ผ้าคลุมศีรษะ ใช้ผ้าสีขาวเกลี้ยงไม่มีลวดลายหรือสีเดียวกันกับสีผ้าของกระโปรง สี่เหลี่ยมจัตุรัส ความยาวด้านละ ๑๐๐ - ๑๒๐เซนติเมตร ขณะสวมใส่เย็บติดตลอดตั้งแต่ใต้คางจนถึงปลายมุมผ้า(๔) กระโปรงใช้ผ้าสีเดียวกันกับสีผ้าของกระโปรงนักเรียนทั่วไปที่ใช้ในสถานศึกษานั้น แบบสุภาพพับเป็นจีบข้างละสามจีบทั้งด้านหน้าและด้านหลัง เมื่อสวมแล้วชายกระโปรงคลุมข้อเท้า(๕) รองเท้า หนังหรือผ้าใบสีดำมีสายรัดหลังเท้าหรือแบบหุ้มส้น หุ้มปลายเท้ามีส้นสูงไม่เกิน ๒ นิ้ว ไม่มีลวดลาย(๖) ถุงเท้า สั้นสีขาว ไม่มีลวดลายปลายถุงเท้าไม่พับนักเรียนซึ่งนับถือศาสนาอิสลามในสถานศึกษาอื่นนอกจากสถานศึกษาเอกชนสอนศาสนาอิสลามอาจเลือกแต่งเครื่องแบบนักเรียนตามวรรคหนึ่งหรือตามแบบที่สถานศึกษากำหนดได้ตามความสมัครใจข้อ ๑๓ให้สถานศึกษาโดยความเห็นชอบของคณะกรรมการสถานศึกษาเป็นผู้กำหนดรายละเอียดเกี่ยวกับการแต่งวิธีการ และเงื่อนไขในการแต่งเครื่องแบบนักเรียน ดังนี้(๑) ชนิดและแบบของเครื่องแบบรวมทั้งจัดทำรูปเครื่องแบบตามระเบียบนี้ไว้เป็นตัวอย่าง(๒) เครื่องหมายของสถานศึกษาการกำหนดรายละเอียดตามวรรคหนึ่งให้สถานศึกษาขอความเห็นชอบจากผู้บังคับบัญชาเหนือขึ้นไปอีกชั้นหนึ่งหรือผู้กำกับดูแลสถานศึกษานั้นแล้วแต่กรณี และประกาศให้นักเรียนและผู้ปกครองนักเรียนทราบข้อ ๑๔สถานศึกษาใดมีความประสงค์จะขอใช้เครื่องแบบเป็นอย่างอื่นนอกจากที่กำหนดในระเบียบนี้ให้ขออนุญาตต่อผู้บังคับบัญชาเหนือขึ้นไปอีกชั้นหนึ่งหรือผู้กำกับดูแลสถานศึกษานั้นแล้วแต่กรณีข้อ ๑๕สถานศึกษาใดจะกำหนดให้นักเรียนแต่งเครื่องแบบลูกเสือเนตรนารี ยุวกาชาด นักศึกษาวิชาทหารหรือแต่งชุดพื้นเมือง ชุดไทย ชุดลำลองชุดฝึกงาน ชุดกีฬา ชุดนาฏศิลป์ หรือชุดอื่น ๆแทนเครื่องแบบนักเรียนตามระเบียบนี้ในวันใดให้เป็นไปตามที่สถานศึกษากำหนดโดยคำนึงถึงความประหยัดและเหมาะสมข้อ ๑๖ในกรณีมีเหตุจำเป็นหรือมีเหตุพิเศษให้สถานศึกษาพิจารณายกเว้นหรือผ่อนผันการแต่งเครื่องแบบนักเรียนได้ตามความเหมาะสมข้อ ๑๗นักเรียนซึ่งศึกษาในสถานศึกษาที่จัดการศึกษานอกระบบและการศึกษาตามอัธยาศัยให้แต่งกายสุภาพข้อ ๑๘นักเรียนผู้ใดไม่แต่งเครื่องแบบนักเรียนโดยไม่ได้รับยกเว้นตามระเบียบนี้ให้สถานศึกษาพิจารณาลงโทษทางวินัยตามระเบียบกระทรวงศึกษาธิการว่าด้วยการลงโทษนักเรียนและนักศึกษาตามความเหมาะสมข้อ ๑๙สถานศึกษาใดที่ใช้เครื่องแบบนักเรียนอยู่แล้วตามระเบียบเดิมหรือใช้เครื่องแบบเป็นอย่างอื่นโดยได้รับอนุญาตจากกระทรวงศึกษาธิการก่อนวันที่ระเบียบนี้ใช้บังคับให้คงใช้ได้ต่อไปข้อ ๒๐ให้ปลัดกระทรวงศึกษาธิการรักษาการให้เป็นไปตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ประกาศณ วันที่ ๒๒ ตุลาคม พ.ศ. ๒๕๕๑ศรีเมืองเจริญศิริรัฐมนตรีว่าการกระทรวงศึกษาธิการวัชศักดิ์/ผู้จัดทำ๘มกราคม ๒๕๕๒[๑] ราชกิจจานุเบกษาเล่ม ๑๒๕/ตอนพิเศษ ๑๙๕ ง/หน้า ๒/๒๖ ธันวาคม ๒๕๕๑